ডাকসু হামলা, ভিপি নুরুল হক সহ ছয়জন হাসপাতালে ভর্তি | ডেইলি মেইল ২৪
ডাকসু হামলা, ভিপি নুরুল হক সহ ছয়জন হাসপাতালে ভর্তি
ঢাকা বিশ্ববিদ্যালয়ের কেন্দ্রীয় ছাত্র সংসদের (ডাকসু) ভিপি নুরুল হকের ওপর হামলা চালানো হয়েছে। এতে নুরুল হকসহ অন্তত ছয়জনকে হাসপাতালে ভর্তি করা হয়েছে। তাদের মধ্যে গুরুতর অবস্থায় দুইজনকে নিবিড় পরিচর্যা কেন্দ্রে (আইসিইউ) নেয়া হয়েছে।
রবিবার (২২ ডিসেম্বর) দুপুরে ডাকসুর ভিপি নুরুল হকের কার্যালয়ে ইটপাটকেল মারতে শুরু করে বলে অভিযোগ উঠেছে মুক্তিযোদ্ধা মঞ্চ নামের একটি সংগঠনের একাংশের নেতাকর্মীদের বিরুদ্ধে।
বাংলাদেশ সাধারণ ছাত্র অধিকার সংরক্ষণ পরিষদের যুগ্ম আহ্বায়ক অভিযোগ করে বলেন, ‘অতর্কিতভাবে ছাত্রলীগের নেতাকর্মীরা হামলা চালিয়েছে। এসময় অনেকেই আহত হয়েছেন। এমনকি কয়েকজনকে ডাকসু ভবনের ছাদ থেকে ফেলে দেয়া হয়েছে। তাদের মধ্যে দু’জনের অবস্থা গুরুতর।